Tétlenül nézték, ahogy halálra éhezteti 11 éves kisfiát
Egy kórosan alultáplált és súlyosan bántalmazott kisfiút találtak holtan a rendőrök Los Angelesben. Az anyát gyilkossággal vádolják.
Ha bűnösnek találják 15 évtől életfogytiglanig tartó börtönbüntetésre számíthat az a 39 éves Los Angelesben élő nő, akinek 11 éves kisfiát holtan találták a rendőrök.

Yonatan Daniel Aguilar takaróba csavart testére egy szekrényben bukkantak a rendőrök még hétfőn. Tele volt bántalmazásra utaló jelekkel, és rettenetesen sovány volt.

A rendőröket a kisfiú nevelőapja hívta, miután a gyerek anyja közölte vele: Yonatan meghalt.

 A helyi gyermekvédelmi hatóságok közölték, hogy 2009 és 2012 között már három alkalommal érkezett hozzájuk bejelentés, hogy a kisfiút bántalmazzák. Rendőrségi vizsgálat ezekben az ügyekben nem indult.

Ami biztos, az anya szeptemberig őrizetben marad és 2 millió dollárban állapították meg az óvadékot – írja az LA Times.
alultápláltság gyermekgyilkosság